ທ່ານນາງ Rice ຮຽກຮ້ອງ ໃຫ້ຂະຫຍາຍ ການຮ່ວມມື ທາງທະຫານ ກັບຈີນ (ສະໄລດ໌/ວີດີໂອ)
ທີ່ປຶກສາຂັ້ນສູງ ດ້ານຄວາມໝັ້ນຄົງ ແຫ່ງ​ຊາດ ສຫລ ທ່ານນາງ Rice ຮຽກຮ້ອງໃຫ້ຂະ​ຫ​ຍາຍ ການ​ຮ່ວມ​ມື ເພື່ອຫລຸດຜ່ອນ ຄວາມເຄັ່ງຕືງ ລະຫວ່າງ ສຫລ ແລະ ຈີນ
ທີ່ປຶກສາຂັ້ນສູງຂອງ ປະທານາທິບໍດີ Barack Obama ຮຽກ ຮ້ອງໃຫ້ ຂະຫຍາຍການຮ່ວມມື ທາງທະຫານ ເພື່ອຊ່ວຍຫລຸດ ຜ່ອນຄວາມເຄັ່ງຕຶງລະຫວ່າງ ສະຫະລັດ ແລະຈີນ ທີ່ປຶກສາດ້ານຄວາມໝັ້ນຄົງແຫ່ງຊາດ ທ່ານນາງ Susan Rice ໃຫ້ຄວາມເຫັນດັ່ງກ່າວໃນວັນອັງຄານມື້ນີ້ທີ່ນະຄອນຫຼວງປັກກິ່ງ ບ່ອນທີ່ທ່ານນາງໄດ້ພົບປະກັບບັນດາເຈົ້າໜ້າທີ່ຂັ້ນສູງຂອງຈີນ ໃນມື້ທີສອງຂອງການຢ້ຽມຢາມເປັນເວລາສາມວັນ ທ່ານນາງ Rice ເວົ້າວ່າ “ຄວາມສຳພັນດ້ານກອງທັບ ກັບກອງ ທັບ ລະຫວ່າງສະຫະລັດ ແລະຈີນ ໄດ້ເພີ້ມທະວີຂື້ນ ແລະໄດ້ມີ ຄວາມເຂັ້ມແຂງເພີ້ມຂຶ້ນໃນ ໄລຍະສອງສາມປີທີ່ຜ່ານມານີ້ ແລະມັນເປັນຂົງເຂດການປະ ສານງານ ທີ່ສະຫະລັດໃຫ້ຄວາມສຳຄັນເປັນພິເສດ ທ່ານນາງ Rice ຮັບຮູ້ວ່າ ວໍຊິງຕັນແລະປັກກິ່ງ “ປະເຊີນໜ້າກັບບັນຫາທ້າທາຍ” ແຕ່ທ່ານ ນາງກໍກ່າວວ່າ ຄວນຈະມີການດຳເນີນງານ ເພື່ອຫລີກລ່ຽງບໍ່ໃຫ້ ເກີດເຫດຮ້າຍທີ່ "ອາດຈະສ້າງຄວາມສັບສົນແກ່ຄວາມສຳພັນ ” ໃນອາທິດແລ້ວນີ້ ທຳນຽບຫ້າແຈໄດ້ກ່າວຫາວ່າ ນັກບິນຂອງເຮືອບິນລົບຈີນລຳນຶ່ງໄດ້ດຳ ເນີນການແບບ “ອຸກອາດ” ແລະ “ບໍ່ແມ່ນມືອາຊີບ” ຫລັງຈາກເຮືອບິນລົບຂອງລາວ ໄດ້ ບິນເຂົ້າມາໃກ້ ເຮືອບິນສອດແນມສະຫະລັດ ໃນລະຫວ່າງ 9 ແມັດ ຈີນ ປະຕິເສດການກ່າວຫານີ້ ໂດຍກ່າວວ່າ ເຮືອບິນລົບຂອງຕົນ ຢູ່ລະຍະຫ່າງ ທີ່ປອດ ໄພ ລາຍງານກ່າວວ່າ ບັນຫາເກີດຂື້ນແມ່ນຍ້ອນການມີໜ້າຂອງເຮືອບິນ ສະຫະລັດ ຊຶ່ງກຳລັງບິນຢູ່ໃນເຂດນ່ານຟ້າສາກົນ ປະມານ 200 ກິໂລແມັດ ທາງທິດຕາເວັນອອກ ຂອງເກາະ Hainan ທີ່ຕັ້ງຢູ່ໃນພາກໃຕ້ຂອງຈີນ